Diari Oficial de la Generalitat Valenciana


Sumari del DOGV 4848, del 23-09-2004 (2004/9519)

Notificació a Jean Leon Nigot. Expedient número 177/3156 FEV.
-------------------------------------------------------------

### Dades del document

Número de DOGV
:   4848

Data del DOGV
:   23-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9519


Organisme emissor
:   Conselleria de Territori i Habitatge

Tipus de document
:   Anunci

Notificació a Jean Leon Nigot. Expedient número 177/2827 YZK. [2004/M9519]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Jean Leon Nigot amb últim domicili conegut a la Urbanització Playa Flamenca, 99 d'Orihuela (Alacant), mesura cautelar, de data 28 de maig de 2004, dictada pel director territorial de Territori i Habitatge d'Alacant en l'expedient sancionador número 177/9818 WFO, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions practicades en l'expedient sancionador de referència
  
Vist que ha sigut dictat acord d'iniciació de l'indicat expedient en què li ha sigut imputat a Pedro Antonio Ruiz García i a Jean Leon Nigot de forma solidària, la comissió d'una infracció administrativa tipificada en la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana i es basa en els fets següents:
  
Que en data 4 de febrer de 2004, agents mediambientals van poder constatar que en la parcel·la 142a del polígon 56, paratge Daimes, del terme municipal d'Elx, Pedro Antonio Ruiz García està construint un habitatge d'obra per a Jean Leon Nigot, la qual cosa podria ser constitutiu d'una violació de l'article 15 de la Llei 11/1994, de 27 de desembre, de la Generalitat Valenciana, d'espais Naturals Protegits de la Comunitat Valenciana, estableix que les zones humides hauran de ser preservades d'activitats susceptibles de provocar la seua recessió i degradació, a fi que els terrenys inclosos en aquestes seran classificats en tot cas com a sòl no urbanitzable d'especial protecció de conformitat amb el que disposa la Llei 4/1992, de 5 de juny, sobre Sòl no Urbanitzable.
  
Vist que l'esmentada parcel·la es troba dins de les àrees de predomini agrícola, zona B, del Decret 60/2003, de 13 de maig, del Consell de la Generalitat, pel qual s'aprova l'ordenació de les zones perifèriques de protecció del sistema de zones humides del sud d'Alacant, en l'article del qual 25, punt 1, s'estableix que: « 1. (...) A més dels usos ja permesos en la categoria anterior, s'afigen l'habitatge unifamiliar i magatzem vinculats a l'explotació agrícola (...)», i del sector 2 de la zonificació recull en l'Ordre de 14 de novembre de 2003, de la Conselleria de Territori i Habitatge, per la qual s'acorda iniciar el procediment d'elaboració i aprovació del Pla d'Ordenació dels Recursos Naturals del sistema de zones humides del sud d'Alacant, ordre que en l'article segon determina que durant la tramitació del pla no podran realitzar-se en tot el seu àmbit territorial actes que suposen una transformació sensible de la realitat física i biològica que puguen arribar a fer impossible la consecució dels objectius del mencionat pla, no es pot autoritzar per part de les administracions públiques, actes de transformació de la realitat física i biològica dins de l'àmbit del pla sense que conste, amb caràcter previ, informe favorable de la Conselleria de Territori i Habitatge (informe preceptiu i vinculant).
  
Vist que igualment resulta d'aplicació de l'Acord de 21 de novembre de 2003, del Consell de la Generalitat, pel qual es determina la forma d'aplicació de les mesures cautelars previstes en l'àmbit territorial afectat pel projecte del Pla d'Ordenació dels Recursos Naturals (PORN) del sistema de zones humides del sud d'Alacant que en el punt tercer disposa que: «a) Es consideraren permeses aquelles actuacions directament relacionats amb la gestió dels espais naturals protegits confrontants i amb la pràctica habitual de l'activitat agrícola en aquelles àrees cultivades a l'inici d'efectes del present acord. b) S'haurà de comptar amb informe favorable previ per a la realització d'actuacions i infraestructures relacionades amb l'activitat agrícola que no es troben recollits en el punt anterior, com també per al desenvolupament d'infraestructures d'interés general».
  
Vist que l'esmentada construcció no compta amb el preceptiu informe favorable previ de la Conselleria de Territori i Habitatge que determine que reuneix els requisits per a la seua autorització de conformitat amb els instruments d'ordenació d'espais naturals vigents i aplicables, i que a més no consta que es tracte d'un dels supòsits legalment previstos per a això.
  
Vist que el sistema de zones humides del sud d'Alacant és un enclavament d'interés excepcional en l'àmbit de Comunitat Valenciana, pels seus valors ecològics, paisatgístics i etnogràfics, que es troba sotmés a una gran pressió urbanística per la seua proximitat a nuclis urbans molt poblats i de gran activitat turística. Circumstàncies que progressivament fan perdre la seua naturalesa a àrees qualificades com de predomini protecció agrícola com la parcel·la on presumptament es van cometre els fets.
  
Vist que, en atenció als referits fets, i sense prejutjar el fons de la resolució definitiva del procediment, en el present cas concorren els suficients indicis racionals o elements objectius sobre la vertadera existència dels fets il·lícits i sobre la presumpta culpabilitat de la persona imputada.
  
Vist que, si no s'adopta immediatament cap tipus de mesura provisional i a la vista de l'estat en què es troba la tramitació de l'expedient, el transcurs del temps que resta per a finalitzar el procediment podia fer perillar les condicions mediambientals de l'entorn en què es troba la construcció, Parc Natural de l'Albufera, sòl qualificat de protecció agrícola en el Pla d'Ordenació dels Recursos Naturals de la Conca Hidrogràfica de l'Albufera.
  
Vist que, d'acord amb el que antecedeix es fa necessària l'adopció de la mesura cautelar que consisteix en la paralització immediata de qualsevol activitat constructiva que es porte a terme a la parcel·la 142a del polígon 56, paratge Daimes, del terme municipal d'Elx. Mesura prevista expressament en l'article 15.2 del Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora i que resulta idònia i proporcionada de cara a la consecució dels efectes assenyalats.
  
Vistos els articles 136 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 15 del Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora i la resta de normes de general i pertinent aplicació, s'acorda:
  
Ordenar amb caràcter cautelar a Pedro Antonio Ruiz García i a Jean Leon Nigot, la paralització immediata de qualsevol activitat constructiva que es porte a terme a la parcel·la 142a del polígon 56, paratge Daimes, del terme municipal d'Elx. Fet que es portarà a efecte en el termini de cinc dies comptats a partir de la recepció de la notificació del present acord, en cas contrari, es procedirà de forma subsidiària a la reparació del dany causat a càrrec seu.
  
Notifique's el present acord als interessats amb menció expressa als requisits exigits en l'article 58.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Contra el present acord no cal cap recurs per tractar-se d'un acte de tràmit no definitiu en via administrativa, no obstant això, per l'interessat pot utilitzar-se qualsevol altra via que estime oportuna.
  
I perquè servisca de notificació a l'interessat mencionat anteriorment, s'expedeix el present edicte.